alexandrainst/scandi-wiki huggingface dataset:
Türkmenbaşy

Türkmenbaşy (tidlegare kjend som Krasnovodsk, russisk skrift Красноводск) er ein by i Turkmenistan. Byen ligg i Balkan-provinsen vest i landet, ved Kaspihavet.

Historie 
I 1717 skipa den russiske fyrsten Aleksandar Bekovitsj-Tsjerkasskij ei hemmeleg befesting ved Kaspihavet, ved det tørre elveleiet til det tidlegare utløpet av Amu-Darya. Fram til 1600-talet munna elva ut her, i alle fall så lenge Aralsjøen var vesentleg større. Planen hans var å føra hærstyrkane sine opp det tørre elveleiet og erobra khanatet Khiva. Ekspedisjonen slo feil, og russarane gav opp busetjinga i over 150 år.

Krasnovodsk 

I 1869 gjekk russiske styrkar inn i området på nytt. Dei kalte fetningen sin her Krasnovodsk (Красноводск), ei russisk omsetjing av det opphavlege namnet på staden, Kyzyl-Su ('raudt vatn'). Krasnovodsk var base for Tsar-Russland sin ekspedisjonar mot Khiva, Bukhara og dei nomadiske turkmenske stammane.

Jernbanen, det vil seia det som no er den transkaspiske jernbanen, hadde opphavleg startpunkt i Uzun-Ada ved Kaspihavet. Dette blei seinare flytta nordover, til hamna ved Krasnovodsk.

Byen blei teken av Den raude armeen i februar 1920.

Türkmenbaşy 
I 1993 blei byen døypt om til ære for den turkmenske livstidspresidenten Saparmurat Nijazov, som titulerte seg Türkmenbaşy ('leiar for turkmenarane'). Dei fleste innbyggjarane i byen er framleis etniske russarar.

Kjelder

Denne artikkelen bygger på «Türkmenbaşy» frå ,  den 8. januar 2017.

Bakgrunnsstoff 

Byar i Turkmenistan
Skipingar i 1717
Enterokokkar

Enterokokkar (Enterococcus; frå gresk enteron, 'tarm' og kokkos, 'bær') er ei slekt av gram-positive og katalase-negative bakteriar.

Enterokokkar veks i temperaturar frå 5 til 50 °C og er essensielle i mikrofloraen til både menneske og dyr. Artane Enterococcus faecium og Enterococcus faecalis er dei mest vanlege i meltingskanalen.

Enterokokkar kan valda sjukdomar som urinvegsinfeksjon og bakteriemi. Antibiotikaresistens er godt kjend mellom enterokokkar.

Kjelder 

 
Bakterieslekter
Katalase

Katalase er eit enzym som finst i dei fleste menneskesellene og som kløyver det giftige stoffskifteproduktet hydrogenperoksid () til vatn og oksygen. Det vernar slik sellene mot skadelege verknader av hydrogenperoksidet.

Katalase er særs vanleg og finst i nesten alle seller og organ i dyr, i alle undersøkte planter, og i dei fleste mikroorganismane utanom dei som krev oksygenfrie levemiljø.

Katalase inneheld som funksjonell gruppe ein tetrapyrrol, som er identisk med hemet i hemoglobin. Det er eit av dei mest aktive enzyma som er kjende.

Kjelder 

Antioksidantar
Enzym
Syreradikal

Syreradikal, acyl eller acylgruppe er ei funksjonell gruppe som er knytt til hydroksyl (OH) i eit syremolekyl. 

Til dømes er formelen til eddiksyre , og eddiksyreradikalet er då . På same måten er syreradikalet (benzoyl) til benzosyre . Slike syreradikal finst i mange organiske sambindingar. Døme er acetamid (), etylacetat () og hippursyre ().

Innføring av syreradikal i ymse sambindingar vert gjerne kalla acylering og er ein viktig prosess i organisk kjemi.

Kjelder 

 
Funksjonelle grupper
Sem Gjestegård

Sem Gjestegård er eit kurs- og konferansesenter i Asker kommune. 
Garden har tidlegare vore eigen landbruksskule og del av Noregs landbrukshøgskule.

Historie
Sem hovudgard, opphavleg Nedre Sem gard på Sem i Asker, var tilhaldsstad for Sem landbruksskule frå 1886.
Skulen blei driven av Wilhelm og Bernt Holtsmark, sistnemnde etterkvart ein statsråd som også åtte  Tveter gard i Asker. Etter at staten tok over eigedommen i 1914 blei Sem ein offentleg utdanningsinstitusjon, Statens Småbrukslærerskole. I 1962 blei garden ein del av Norges landbrukshøgskole. Sem blei brukt til pedagogiske seminar, interne konferanser og huste instituttet for birøkt.

Sidan 1995 har garden vore nytta som kurs- og konferansesenter etter omfattande ombygging. Sem Gjestegård har 47 hotellrom med kapasitet til 78 overnattingsgjester.

Kjelder

Denne artikkelen bygger på «Sem hovedgård (Asker)» frå ,  den 8. januar 2017.

Bakgrunnsstoff 

 Nettstad for Sem Gjestegård
Litteratur
Edvin Kile: Statens småbrukslærerskole. 1997.
Halvard Torgersen: Bidrag til Bygdens Gaardshistorie. 1916.

Herregardar i Noreg
Kultur i Asker
Norsk landbrukshistorie
Byggverk i Asker
Gardar i Viken
Ingvar Nistad

Ingvar Nistad () er ein norsk forfattar, lærar og keramikar frå Fjaler i Sogn og Fjordane, busett i Strandvik i Hordaland. Nistad gjekk ut frå lærarhøgskulen i Sogndal i 1977, og studerte ved Kunsthøgskolen i Bergen frå 1979 til 1983.

Han debuterte i 2000 med diktsamlinga Eg les denne steinen.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane
 NORART

Kjelder
 Samlaget

Forfattarar frå Fjaler
Norske lyrikarar
Sem i Asker

Sem er eit gammalt industriområde i Asker kommune.

Stedet ligg ved Semsvannet, nord for Asker sentrum. 
Ved utløpet til Askerelva frå Semsvannet ligg gamle Sem Sag, Høveldammen, Sagdammen, Høvleriet, Saga og Seheims ski- og hjulmakerverksted.

Sem Gjestegård (tidlegare Sem hovedgård og før det Nedre Sem gård) har ein sentral plass i området. Frå 1886 låg Sem landbruksskole her, som blei driven av Wilhelm og Bernt Holtsmark. Frå 1914 blei Statens Småbrukslærerskole driven her. Denne blei etterkvart del av Noregs landbrukshøgskule. Universitetet for miljø- og biovitskap (UMB) på Ås selde den 306 mål store eigedommen til Asker kommune desember 2013.

Kjelder

Geografi i Asker
Plasmodium falciparum

Plasmodium falciparum er ein art i slekta Plasmodium som kan valda malaria hjå menneske. Han kan valda den farlegaste utgåva av malaria, malign malaria, og valdar meir enn 95 % av all daude frå denne sjukdomen.

Den næraste skyldingen til P. falciparum er Plasmodium reichenowi som snyltar på sjimpansar.

Kjelder 

Plasmodium
Patogene mikrobar
Menneskeparasittar
Pandeiro

Pandeiro (portugisisk uttale ) er ein type handhalden rammetromme som er utbreidd i Brasil og i brasiliansk musikk. 

Trommeskinnet kan stemmast. Langs kantane heng metallskiver (platinelas) som på ein tamburin, men runda slik at dei gjev ein sprøare, meir kortvarig lyd enn dei på tamburinen. 

For å spela pandeiro held ein tromma i ei hand og slår på skinnet med den andre. For å variera lyden kan ein bruka tommel, fingeerspisser, handbak og handflata til å slå med. Ein kan også rista tromma for å laga lyd, eller dra ein finger over skinnet for å laga ein trommekvervel.

Pandeiro blir brukt innan fleire ulike brasilianske musikkstilar som samba, choro, coco og som akkompagnement til capoeira.

Kjelder
Denne artikkelen bygger på «Pandeiro» frå ,  den 9. januar 2017.

Bakgrunnsstoff
Pandeirointroduksjon (video) ved World Drum Club

Handtrommer
Brasiliansk musikk
Portugisiske ord og uttrykk
Now You're Gone - The Album

Now You're Gone - The Album er det andre albumet til Basshunter og vart utgjeve den 14. juli 2008.

Innhald

Lister

Vekeslister

Kjelder

Bakgrunnsstoff 
 Den offisielle nettstaden til Basshunter

Basshunter-album
Musikkalbum frå 2008
Bass Generation

Bass Generation er det tredje albumet til Basshunter og vart gjeve ut den 25. september 2009.

Innhald

Lister

Salstrofé

Kjelder

Bakgrunnsstoff 
 Den offisielle nettstaden til Basshunter

Basshunter-album
Musikkalbum frå 2009
Høgskulen på Vestlandet

Høgskulen på Vestlandet (HVL) er ein norsk statleg høgskule som blei oppretta 1. januar 2017 gjennom ei samanslåing av Høgskolen i Bergen, Høgskulen i Sogn og Fjordane og Høgskolen Stord/Haugesund. Skulen har fem studiestader – Bergen, Førde, Haugesund, Sogndal og Stord – alle med utdanning på mastergradnivå. 

HVL har ein av dei største lærarutdanningane i Noreg, og det eldste studieprogrammet  - lærarutdanninga i Stord - har sine røter frå 1839. Det største campus er på Kronstad i Bergen.

Høgskulen har mål om å bli universitet med profesjons- og arbeidslivsretta profil. Han har styreleiar oppnemnd av Kunnskapsdepartementet og tilsett rektor med sete i Bergen.

Skulen har ca.  studentar og 1800 tilsette. Kvart år blir 2700 kandidatar uteksaminerte innen helse- og sosialfag, ingeniør- og maritime fag, lærar- og musikkutdanning, idrett, friluftsliv og folkehelse, natur- og samfunnsfag og økonomi og leiing.

Høgskulen på Vestlandet nyttar nynorsk som primærarbeidsspråk, sjølv om dette ikkje er eit krav for studentane.

Den første og noverande rektoren på HVL er professor Berit Rokne. Arvid Hallén er styreleiar.

Fakultet 
HVL har fire fakultet: 

 Fakultet for helse- og sosialvitskap (FHS)
 Fakultet for ingeniør- og naturvitskap (FIN)
 Fakultet for lærarutdanning, kultur og idrett (FLKI)
 Fakultet for økonomi og samfunnsvitskap (FØS)

I tillegg til studietilbodet er HVL også ein forskingsinstitusjon, med primære forskingsområde innan:

 Helse, omsorg og velferd
 Danning, kultur og samfunn
 Teknologi, berekraft og samfunn

I 2018 har HVL søkt NOKUT om kreditering av to nye doktorgradsprogram. Frå før tilbyr skulen doktorgradsprogram innan datateknologi, nautiske operasjonar og studium av danning og didaktiske prosessar.

Senter 
Det eksisterer 10 forskingssenter ved Høgskulen. I tillegg finst det eit senter for nye medium.

 BARNkunne - Senter for barnehageforskning
 Centre of Creativities, Arts and Science in Education
 Maritimt kompetansesenter
 Mohnsenteret for innovasjon og regional utvikling
 Nasjonalt senter for mat, helse og fysisk aktivitet
 Senter for helseforskning
 Senter for kunnskapsbasert praksis
 Senter for kunstfag, kultur og kommunikasjon
 Senter for omsorgsforskning vest
 Senter for utdanningsforskning

Dykkarutdanning 
Statens dykkerskole var ein offentleg dykkarskule etablert i 1980 for profesjonelle dykkarar, plassert i Gravdal, Bergen. I 2005 blei skulen innlemma i Høgskulen i Bergen, og i 2017 blei skulen såleis ein del av Høgskulen på Vestlandet. Avdeling for dykkarutdanning ligg i Skålevik, cirka 15 kilometer frå Bergen sentrum.

Kjelder

Denne artikkelen bygger på «Høgskulen på Vestlandet» frå ,  den 9. januar 2017.

Bakgrunnsstoff
 
 Fusjonsinfo 
Berit Rokne blir rektor på HVL 
HVL på engelsk

Statlege høgskular i Noreg
Skipingar i 2017
Høgskulen på Vestlandet
Øyleikane 2011

Øyleikane 2011  vart arrangert på Isle of Wight i perioden 25. juni til 1. juli. Dette var andre gongen Øyleikane vart arrangert på Isle of Wight. Arrangør av øyleikane var International Island Games Association.

Deltakarøyar
Alle dei 24 medlemsøyane var påmelde til konkurransane på Isle of Wight. Prince Edward Island var påmeldt til Øyleikane 2011, men trakk seg frå tevlinga og seinare International Island Games Association. 

 Alderney
 
 
 
 
 Frøya
 
 Gotland 
  
 
 Hebridene 
 Hitra

 Isle of Wight  (Vert)
 
 Menorca
 Orknøyane
 Rhodos 
 Saaremaa
 Sark
 Shetland

 Ynys Môn

Idrettsgrener
Dei offisielle øvingane (antall øvingar i parentes) er lista under. Dei 15 sportsgreinene det vart konkurrert i var:

   Badminton (6)
   Basketball (2)
   Bordtennis (6)
   Bogeskyting (12)
   Friidrett (41)
   Fotball (2)
   Golf (2)
  Sykling (18)
   Segling (5)
   Skyting (36)
   Squash (6)
   Symjing (43)
   Tennis (7)
  Vindsurfing (2)
  Volleyball (2)

Bakgrunnsstoff
 Wight 2011 

Øyleikane
Sport i 2011
Gudmund Balvoll

Gudmund Balvoll () er ein norsk professor i hagebruk, historikar og forfattar. Han er fødd i Vik, og busett i Tønsberg. Balvoll vart dr. scient. ved Norges Landbrukshøgskole 1969, han var fylkesgartnar i Buskerud og Vestfold 1970-1986, informasjonssjef i Plantevern-Kjemi 1986-1989 og professor ved Institutt for plantefag ved NLH 1990-1999.

Han har gjeve ut ei rad lærebøker i yrkeshagebruk - om grønsakdyrking på friland, gjødsling, lagring av grønsaker m.m.

Som historikar har Balvoll mellom anna gjeve ut kommentarutgåver av eldre bøker i hagebruk: Kommentarutgåve 1994 av Horticultura frå 1694, kommentarutgåve 1995 av Norsk Frukt og Urtehagebok frå 1765.

I 1996 gav han ut biografien om hagebrukspionéren Apollonius Liljedahl, og i 2001 Jordbruket i Vik fram til 1950. Han har også gitt ut gards- og ættesoge for Vik kommune.

Bibliografi

Bøker

I tidsskrift - eit utval 
 Lokalhistoriske artiklar Sogn og Fjordane

Kjelder
 Fylkesleksikon Sogn og Fjordane 

Norske sakprosaforfattarar
Forfattarar frå Vik
Professorar ved Noregs landbrukshøgskule
Studentar ved Noregs landbrukshøgskule
Lofotfisket

Lofotfisket er det viktigaste sesongfisket etter torsk i Noreg. Fisket i Lofoten tek til i januar og varer til ut i april. I denne perioden søker etter skrei, vandrande atlanterhavstorsk,  inn til kysten for å gyta. Lofotfiske har hatt stor tyding for landsdelen sidan norrøn tid, og har også vore viktig for matforsyning og økonomi i heile landet. Fram til 1940 var lofotfisket hovudinntektskjelde  for fleritalet av fiskarane i Nord-Noreg. Desse fiskarane kombinerte som regel fisket med handverk, jordbruk og anna arbeid. I 1933 deltok ca. 32 000 menn i lofotfisket, i  1958 var talet gått ned til 12 000 og i 1990 deltok berre rundt 2 000 fiskere. Lofotfisket er underlagt lov av 1955 om saltvannsfiskeriene.

Gytefelta til skrei strekkjer seg frå Lopphavet til Trøndelag, men dei viktigaste fiskefelta ligg på nordsida av Vestfjorden, frå Lødingen til Røst. Skrei viser til Gytande torsk som samlar seg i store massar om vinteren og våren på kystbankane og i visse fjordar på strekninga mellom Haugesund og Sørøya i Finnmark. I dag bruker ein fiskereiskapar som line, garn, handsnøre og enkelte stader snurrevad.

Tragediar på Lofothavet 
Lofotfisket er ikkje ufarleg, og mange fiskarar kom ikkje heim igjen frå Lofothavet. I tida då ein brukte nordlandsbåt var det særleg mange forlis og omkomne.
Den 11. februar 1849 skal det ha døydd rundt 500 mann i Lofoten (tallt er usikkert), noko som truleg var den største tragedien på Lofothavet. Berre i Buksnes kommune omkom 24 mann, og det blei 17 enkjer i kommunen.

 I tidsrommet 1861–1865 omkom 87 mann på fiskehavet i Nordland. 
 I tidsrommet 1866–1870 omkom 230 mann 
 I tidsrommet 1871–1875 omkom 100 mann
 I tidsrommet 1876–1880 omkom  99 mann 
 I tidsrommet 1881–1885 omkom 113 mann

Ein av dei store ulukkesdagane var 25. januar 1893. Då omkom 119 mann under overfarten til Lofoten. Fleire ulukker følgde, særleg for enkjer og barn. Heima blei oppløyste og barna blei sett bort til framande.

Sjå også 
 Lofot-stormen 1868

Historiske fotografi

Kjelder

Denne artikkelen bygger på «Lofotfisket» frå ,  den 10. januar 2017.

Bakgrunnsstoff

 Interessant artikkel om Lofotfisket frå SSB]. Artikkelnamn: Fra forrige årtusen Nr. 6. Lofotfisket 1856-2000 Karneval i Lofoten?
 NRK Gull om Lofotfiske med mange klipp fra NRKs arkiver

Fiske i Nordland
Lofoten
Norsk kystkultur
Lofotfisket
Vomp

Vomp er ein kommune i distriktet Schwaz i forbundslandet Tirol i Austerrike. Kommunen har ei flatevidd på 182,4 km² og 5 000 ibuarar. Landsbyen Vomp ligg i Unterinntal, 563 meter over havet og i kring 30 km aust om Innsbruck. Kommunen strekker seg frå elva Inn i sør, over fjellområdet Karwendelgebirge med naturparken «Alpenpark Karwendel» til statsgrensa mot Tyskland i nord.

Kommunen omfattar sju landsbyar og grender. Omframt sjølve Vomp («Dorf») er det Vomp-Talboden, Fiecht, Vomperberg, Altmahd/Pirchat, Innhöfe, Hinterriß og Eng im Karwendel. Dei to sistnemnde har ikkje vegsamband med resten av kommunen, for å kome dit må ein køyre frå delstaten Bayern i Tyskland.

Kjelder
Denne artikkelen bygger på «Vomp» frå ,  den 10. januar 2017.  
 

Kommunar i Tirol
Kåre Hovda

Kåre Hovda () var ein norsk skiskyttar frå Veggli i Buskerud. Han var med på stafettlaget som tok bronse i VM i 1974. Hovda var medlem i Rødberg Idrettsforening. Også den yngre broren Kjell Hovda var skiskyttar.

Under NM i skiskyting 1967 i Lier gjekk Kåre Hovda saman med Odd Lunde, Ragnar Tveiten og broren Kjell region Numedal inn til sitt fyrste NM-gull i 4 x 7,5 km stafett. Dei same fire utøvarane vann også NM-stafetten i 1970 i Trondheim og 1971 i Vingelen. Også under NM 1973 i Steinkjer og NM 1974 i Vingrom tok Hovda gull i skikyttarstafetten saman med broren og Ragnar Tveiten, fjerdemann var i 1973 Anders Besseberg og i 1974 Kjell Flesaker. Individuelt lukkast han aldri å verte betre enn nummer sju i ei NM-øving.

Kåre Hovda vart nummer 18 på 20 km då Vinter-OL 1972 fann stad i Sapporo. Høgdepunktet som skiskyttar kom då han under VM i skiskyting 1974 i Minsk, saman broren, Terje Hanssen og Tor Svendsberget sikra bronse til Noreg i 4 x 7,5 km stafett. I same meisterskapen fekk han også delta på 10 km, der han vart sjuandemann, og normalprogrammet på 20 km, der han gjekk i mål til 12. plass.

Kjelder
Sportsboken, aktuelle årgangar

Norske skiskyttarar
Norske deltakarar under vinter-OL 1972
Skiskyttarar under vinter-OL 1972
Folk frå Rollag
Daniel Nordheim

Daniel Nordheim () var ein norsk lærar frå Naustdal i Sogn og Fjordane.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Fylkesleksikon for Sogn og Fjordane

Forfattarar frå Naustdal
Norske sakprosaforfattarar
Samuel L. Jackson

Samuel Leroy Jackson () er ein amerikansk skodespelar og filmprodusent. Han blei kjend og kritikarrost tidleg på 1990-talet gjennom filmar som Jungle Fever (1991), Patriot Games (1992), Amos & Andrew (1993), True Romance (1993), Jurassic Park (1993) og samarbeidet sitt med regissøren Quentin Tarantino i Pulp Fiction (1994), Jackie Brown (1997), Django Unchained (2012), og The Hateful Eight (2015). Jackson er ein særs produktiv skodespelar som har spelt i over 100 filmar, som Die Hard with a Vengeance (1995), Unbreakable (2000), Shaft (2000), The 51st State (2001), Black Snake Moan (2006), Snakes on a Plane (2006), i Star Wars-prequel-trilogien (1999–2005) og i Marvel Cinematic Universe.

Han har også spelt stemma i ei rekkhe animerte filmar, inkludert rollene som Lucius Best/Frozone i Pixar-filmen The Incredibles (2004), Mace Windu i Star Wars: The Clone Wars (2008), Afro Samurai i den animerte tv-serien Afro Samurai (2007), og Frank Tenpenny i dataspelet Grand Theft Auto: San Andreas (2004).

Tidleg liv 
Jackson vart fødd i Washington D.C. som son av Elizabeth (fødd Montgomery) og Roy Henry Jackson.  Han vaks opp som einebarn i Chattanooga i Tennesee. Han blei oppseda av mora, som jobba på fabrikk og seinare som innkjøpar for eit psykiatrisk sjukehus, og av hennar slektningar. Faren hans budde vekke frå familien i Kansas City i Missouri, og døydde seinare av alkoholmisbruk. Jackson fekk berre møtt faren sin to gonger i løpet av livet.

Jackson var elev ved fleire rasesegregerte skuler.  Han gjekk til sist ut frå Riverside High School i Chattanooga. I skuletida spelte han trompet og valthorn i skuleorkesteret. Gjennom barndomen hadde han ein problem med stamming. Han lærte å takla mykje av stamminga gjennom å «lata han var andre folk som ikkje stamma» og ved å bruka bannordet «motherfucker» som bekrefting.

Kjelder 

Denne artikkelen bygger på «Samuel L. Jackson» frå ,  den 11. januar 2017.

Bakgrunnsstoff
 
 
 Extensive biography of Samuel L. Jackson

USA-amerikanske skodespelarar
Arne Inge Sæbø

Arne Inge Sæbø () er ein norsk lektor og historikar. Han er frå Vik kommune. Sæbø starta i 1984 med å gje ut historietidsskriftet Pridlao, som har utvikla seg til eit av dei største tidsskrifta for lokalhistorie i Noreg.

Han vart tilsett ved Vik lokalhistoriske arkiv i 1992. Sæbø har vore redaktør for Pridlao sidan starten i 1984, og han har også gjeve ut fleire bøker frå Vik. Han har elles vore medforfattar av historiebøkene om Ivar Refsdal, Vik Idrettslag og Vik Arbeidarparti 1919-2000.

Bibliografi

Bøker

I tidsskrift - eit utval 
 Lokalhistoriske artiklar Sogn og Fjordane

Kjelder
 Fylkesleksikon Sogn og Fjordane 

Norske sakprosaforfattarar
Forfattarar frå Vik
Norske lokalhistorikarar
Idrettslaget Bjarg

Idrettslaget Bjarg er eit idrettslag som held til i Fana i Bergen. Idrettslaget vart stifta i 1947, og driv med masseidrett innan fleire greiner og har eigne avdelingar for fotball, handball, friidrett og turn. I 1987 gjekk friidrettsgruppa til klubben inn i overbygningsklubben BFG Fana.

Fotball 
Fotballaget spelar i 3. divisjon i Hordaland fotballkrets. Idrettsanlegget til Bjarg heiter Stavollen og består av fleire krøllgrasbanar og idrettshallen Bjarghallen.  Anlegget vert nytta blant anna til turneringar innan fleire idrettsgreiner.

2010 
Laget sitt 2010-sesong enda med berre to tap på bortebane. Eit ønske om å spela attraktiv fotball på heimebane førte til knipne tap mot tre av botnlaget til avdelinga. Sesongen vert òg kjenneteikna av at trenarteamet hadde eit fokus på defensiv trygd og risikovurderingar, i likskap med at dei offensive lagdelene hadde manglande effektivitet til trass for stort teknisk repertoar. Morten Damhagen gav seg som hovudtrenar etter å ha leidd laga til ein sterk 5.-plass.

2011 
Før 2011-sesongen tok Øyvind Pedersen over som hovudtrenar. I tillegg vart det henta inn fleire forsterkninger til laget, mellom dei dei tidlegare Brann-talenta Sandrino Arena sin og Didrik Milde Thorbjørnsen. Allereie tysdag 9. august 2011 valde likevel hovudtrenar Øyvind Pedersen og IL Bjarg å avslutta arbeidsforholdet. IL Bjarg opplyste om at det var Pedersens eigen beslutning å forlata stillinga. Lars Fredriksen gjekk inn i stillinga som hovudtrenar ut sesongen, som resulterte i ein sterk 2.-plass bak Fana. I NM gjorde Bjarg òg ein solid innsats. Etter å ha slått blant andre Nest-Sotra, kom FK Haugesund på besøk på Stavollen. Hemmelaget tapte 0-3.

2012 
Lars Fredriksen heldt fram som hovudtrenar i 2012-sesongen. Etter ein svak haustsesong enda Bjarg på 8.-plass i 3. divisjon. Høgdepunktet denne sesongen var 1. mai, SK Brann kom på besøk i NM. Even Skåthun sende Bjarg i leiinga, men to mål av Erik Mjelde gjorde at rødtrøyene slapp med skrekken. Etter 2012-sesongen valde Eirik Wollen Steen å forlata Bjarg, til fordel for 2. divisjonsspel i Åsane IL.

2013 
Vårsesongen var skuffande, men etter ein sterk haustsesong enda laget på 3.-plass. Florø rykte opp. På plassen føre Bjarg enda nyopprykka Lyngbø. Etter sesongen vart det kjent at Lars Fredriksen ikkje skulle held fram som hovudtrenar. Etter mange år i Bjarg, heldt fram Fredriksen sin trenarkarriere i Adeccoliga-laga Nest-Sotra. Petter Fossmark, tidlegare Stord- og Voss-trenar, tok over som hovudtrenar.

Tabellen 2014

Kjende utøvarar 
 Erik Huseklepp, fotball
 Madeleine Giske, fotball

Bakgrunnsstoff
   
 Bergen byleksikon på nett, om Bjarg

Fotballag i Bergen
Idrettslag i Bergen
Idrettslag skipa i 1947
Fotballag skipa i 1947
Fana
Orri Páll Dýrason

Orri Páll Dýrason () er trommeslagar i det islandske post-rock-bandet Sigur Rós. Han vart med i Sigur Rós i 1999 etter at den førre trommeslagaren, Ágúst Ævar Gunnarsson, forlét bandet.

Orri er påverka av mellom andre John Bonham, Keith Moon, Charlie Watts, Ginger Baker, Ringo Starr og Mitch Mitchell.

Han er forlova og bur i lag med journalist og feministisk aktivist María Lilja Þrastardóttir i London.

Merknadar

Kjelder 

Islandske musikarar
Ágúst Ævar Gunnarsson

Ágúst Ævar Gunnarsson (ˈaːuɣust ˈaːivar ˈkʏnːarsɔn) () er ein tidlegare medlem og trommeslagar i det islandske post-rock-bandet Sigur Rós. Han var med og starta bandet i 1994, men slutta i 1999 etter at dei var ferdige med å spela inn Ágætis byrjun, og vart erstatta av Orri Páll Dýrason.

Kjelder

 Islandske musikarar
An-Magritt Lindtner

An-Magritt Lindtner () er ein norsk sjukepleiar. Ho er oppvaksen i Bergen og busett i Aurland. Der har ho og mannen sett i gang eit stort rehabiliteringsprosjekt av dei gamle gardsbygningane som dei seinare ynskjer å bruke til kulturelle aktivitetar, som formidling av gamle folkeeventyr, konsertar og litteraturkveldar. Lindtner er utdanna sjukepleiar med master i helsefremjande arbeid.

Bibliografi

Bøker

I bøker - eit utval

Kjelder
 Skald forlag

Norske barnebokforfattarar
Forfattarar frå Aurland
Kjartan Sveinsson

Kjartan «Kjarri» Sveinsson () er ein islandsk musikar som tidlegare var keyboardspelar i det islandske post-rock-bandet Sigur Rós.
Han spelar òg fløyte, blikkfløyte, obo, gitar og banjo. Kjartan vart med i Sigur Rós i 1998 og var med i bandet fram til 2013, då han slutta fordi han syntest det var på tide å gjera noko anna.

Merknadar

Kjelder

Islandske musikarar